Duvanjsko polje
<s>Duvanjsko polje je kraško polje u jugozapadnom dijelu Bosne i Hercegovine, na teritoriji opštine Tomislavgrad.</s><s>Do  sada  je izvršeno više  regionalizacija  Bosne  i  Hercegovine  prema različitim  kriterijima.</s><s>Prema  geotektonskom kriteriju,  područje  Bosne  i  Hercegovine  može se  podijeliti  na  tri  pojasa:  Vanjske  Dinaride, Središnje  Dinaride  i  Unutarnje  Dinaride.</s><s>Takva geotektonska podjela zasnovana je prvenstveno na geografskom položaju i razlikama u litofacijalnim i tektonskim osobinama izdvojenih zona,  zatim  na  sličnim  globalnim  uslovima geološke evolucije i orogeneze, te specičnostima u njihovom geotektonskom sklopu
 Teritorija  Bosne i Hercegovine zahvata  oko  25% ukupnog  teritorija  Dinarida i nalazi se u njihovom srednjem  dijelu.</s>

<s>Duvanjsko  polje  građeno  je  od  naslaga miocenske  starosti  koje  su  uz  rubne  dijelove  (npr. oko  Kongore)  ili uz  riječne  tokove prekrivene kvartarnim  nanosima.</s><s>Rubni  planinski  okvir je  složenije  građe:  prevladavaju krečnjaci  i dolomiti jurske i kredne starosti, s mjestimično prisutnim manjim područjima naslaga tercijarne starosti.</s>

<s>Nalazi se na 860-900 m nadmorske visine.</s><s>Okruženo je sa svih strana planinama.</s><s>Na istoku je Ljubuša planina (1794 m.), Crni vrh 1617 m., Mala Ljubuša 1676 m.) i Vran planina (2074 m.).</s><s>Na jugozapadu je Vrana Hlib ili Lib planina (1481 m.) i Orlakuk (1391 m.), i koja strmenitim grebenom Libom (1023 m.) prodire u samo Duvanjsko polje.</s><s>Na zapadu su Ivlidena i Grabovička planina, a na sjeverozapadu Tušnica (1700m.) Polj je dugo  20 km (Mesihovina - Mokronoge), široko 12 km (Brišnik - Mandino Selo).</s><s>Površina mu je 125 km2.</s>

<s>Vode pripadaju slivu rijeke Cetine.</s><s>Mještani smatraju da su u polju 74 izvora.</s><s>Najznačajniji je potok Šuica ili Šujica koji u polje dolazi od planine Malovan.</s>

<s>Na polju je registrovano: 11 vrsta riba, 151 vrsta ptica, 10 vrsta vilinih konjića i 148 floralnih vrsta.</s><s>Uzgaja se: krompir, žitarice, kupine, a najveći dio koristi se za ispašu stoke.</s><s>Poznati kraški fenomeni: Veliki ponor kod sela Kovači, Donji Brišnik, pećina Dahna kod Omerovića, pećina “Katedrala” kod Anića, meandri rijeka Šuica i Drina.</s>

<s>Historija</s>

<s>Polja u jugozapadnoj Bosni, Duvanjsko, Glamočko i Livanjsko sistematski su arheološki istraživana od 1973. godne.</s><s>Na ova tri polja obavljena su iskopavanja na 17 gradina i ukupno je registrovano 107 gradino, od toga 34 na Duvanjskom polju.</s><s>Polja su naseljavali ilirsko pleme Dalmati, počevši od bronzanog doba.</s>

<s>Reference</s>

<s>Kraška polja u Bosni i Hercegovini
Tomislavgrad</s>

